Potrivit surselor citate, procurorul Victor Grigoraş, de la DIICOT Tulcea, a fost reţinut, miercuri, de anchetatorii DNA, şi urmează să fie dus la instanţa supremă cu propunere de arestare preventivă pe o perioadă de 30 de zile, pentru luare şi dare de mită.



Sursele citate au arătat că procurorul Grigoraş avea în lucru un dosar care viza infracţiuni economice, iar în cadrul acestuia erau cercetaţi o fermă de animale şi administratorii acesteia.



Procurorul ar fi trebuit să pună sechestru pe mai mult animale de la această fermă, pentru recuperarea prejudiciului în dosar, dar nu a luat această măsură, primind în schimb drept mită o oaie, susţin sursele citate.